അഞ്ചാമനേയും റാഞ്ചി ഈസ്റ്റ് ബംഗാള് വരുന്നത് ഡച്ച് യുവതാരം ഇന്ത്യന് സൂപ്പര് ലീഗ് എട്ടാം സീസണിലേക്കായുള്ള അഞ്ചാം വിദേശസൈനിങ്ങും പൂര്ത്തിയാക്കി ഈസ്റ്റ് ബംഗാള്. നെതര്ലന്ഡ്സ് താരം ഡാരന് സിഡോയെലാണ് കൊല്ക്കത്ത ക്ലബിനൊപ്പം ചേരുന്നത്. ഒരു വര്ഷത്തെ കരാറിലാണ് ഈ താരത്തിന്റെ സൈനിങ്ങെന്ന് ഈസ്റ്റ് ബംഗാള് തന്നെ പ്രഖ്യാപിച്ചു. 23 വയസ് മാത്രം പ്രായമുള്ള ഡാരന് ഡിഫന്സീവ് മിഡ്ഫീല്ഡ് പൊസിഷനിലാണ് കളിക്കുന്നത്. ആവശ്യമെങ്കില് സെന്റര് ബാക്കായി കൂടി ഉപയോഗിക്കാവുന്ന താരമാണ് ഡാരന്. അഡോ ഡെന് ഹാഗിന്റെ അക്കാദമിയില് കളിതുടങ്ങിയ ഡാരന് വൈകാതെ തന്നെ സൂപ്പര് ക്ലബ് അയാക്സിന്റെ അക്കാദമിയിലെത്തി. പിന്നീട് അയാക്സിന്റെ ബി ടീമിനായി ഡാരന് കളിച്ചു. എന്നാല് സീനിയര് ടീമില് ഇടംപിടിക്കാന് സാധിച്ചില്ല. പിന്നീട് ഇംഗ്ലണ്ട്, ബെല്ജിയം, ബള്ഗേറിയ, സ്പെയിന് തുടങ്ങിയ രാജ്യങ്ങളിലും ഡാരന് കളിച്ചു. നെതര്ലന്ഡ്സിന്റെ അണ്ടര്15,16,17 ടീമുകളില് കളിച്ചിട്ടുള്ള താരമാണ് ഡാരന്. ഇന്തോനീഷ്യ, സൂരിനാം വംശജന് കൂടിയാണ് ഡാരന്. മുമ്ബ് ഇന്തോനീഷ്യന് ദേശീയ ടീമിനെ പ്രതിനിധീകരിക്കാനാണ് താല്പര്യമെന്നും ഡാരന് അറിയിച്ചരുന്നു.